*****

ΑΠΟΦΑΣΗ ΤΟΥ ΣΥΜΒΟΥΛΙΟΥ

της 29ης Μαΐου 1989

που τροποποιεί την έβδομη απόφαση 85/355/ΕΟΚ για την ισοδυναμία των καλλιεργητικών ελέγχων των σποροπαραγωγικών καλλιεργειών που διενεργούνται στις τρίτες χώρες και την έβδομη απόφαση 85/356/ΕΟΚ για την ισοδυναμία των σπόρων προς σπορά που παράγονται σε τρίτες χώρες

(89/368/ΕΟΚ)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία του Συμβουλίου 66/401/ΕΟΚ της 14ης Ιουνίου 1966 για την εμπορία σπόρων προς σπορά κτηνοτροφικών φυτών (1), όπως τροποποιήθηκε τελευταία από την οδηγία 89/100/ΕΟΚ της Επιτροπής (2), και ιδίως το άρθρο 16 παράγραφος 1 στοιχείο β),

την οδηγία 66/402/ΕΟΚ του Συμβουλίου της 14ης Ιουνίου 1966 για την εμπορία σπόρων δημητριακών προς σπορά (3), όπως τροποποιήθηκε τελευταία από την οδηγία 89/2/ΕΟΚ της Επιτροπής (4), και ιδίως το άρθρο 16 παράγραφος 1 στοιχείο β),

την οδηγία 69/208/ΕΟΚ του Συμβουλίου της 30ής Ιουνίου 1969 για την εμπορία των σπόρων προς σπορά των ελαιούχων και κλωστικών φυτών (5), όπως τροποποιήθηκε τελευταία από την οδηγία 88/380/ΕΟΚ (6), και ιδίως το άρθρο 15 παράγραφος 1 στοιχείο β),

την πρόταση της Επιτροπής,

Εκτιμώντας:

ότι, με την απόφαση 85/355/ΕΟΚ (7), όπως τροποποιήθηκε τελευταία από την απόφαση 89/357/ΕΟΚ (8) της Επιτροπής, το Συμβούλιο διαπίστωσε ότι οι καλλιεργητικοί έλεγχοι των σποροπαραγωγικών καλλιεργειών ορισμένων ειδών που διενεργούνται σε ορισμένες τρίτες χώρες πληρούν τις προϋποθέσεις που καθορίζονται από τις οδηγίες 66/401/ΕΟΚ, 66/402/ΕΟΚ και 69/208/ΕΟΚ·

ότι, με την απόφαση 85/356/ΕΟΚ (9), όπως τροποποιήθηκε τελευταία από την απόφαση 89/357/ΕΟΚ της Επιτροπής, το Συμβούλιο διαπίστωσε ότι οι σπόροι προς σπορά ορισμένων ειδών που παράγονται σε ορισμένες τρίτες χώρες είναι ισοδύναμοι με τους αντίστοιχους σπόρους προς σπορά που παράγονται στην Κοινότητα·

ότι, εν τω μεταξύ, διαπιστώθηκε ότι και στην Ουρουγουάη υπάρχουν, για ορισμένα είδη φυτών, κανόνες σχετικοί με τους ελέγχους των σπόρων προς σπορά, οι οποίοι προβλέπουν επίσημους καλλιεργητικούς ελέγχους που πρέπει να διενεργούνται κατά τη διάρκεια της σποροπαραγωγής·

ότι η εξέταση των εν λόγω κανόνων καθώς και της εφαρμογής τους στην Ουρουγουάη έδειξε ότι για ορισμένα είδη οι προβλεπόμενοι καλλιεργητικοί έλεγχοι πληρούν τις προϋποθέσεις που καθορίζονται στο παράρτημα Ι των οδηγιών 66/401/ΕΟΚ, 66/402/ΕΟΚ ή 69/208/ΕΟΚ, ανάλογα με την περίπτωση, και ότι οι όροι που εφαρμόζονται στη συγκομιδή και τον έλεγχο των σπόρων προς σπορά στη χώρα αυτή παρέχουν, όσον αφορά τα χαρακτηριστικά τους, ήτοι την ταυτότητα, την εξέταση, τη σήμανση και τον έλεγχο, τις ίδιες εγγυήσεις με τους όρους που εφαρμόζονται στους αντίστοιχους σπόρους προς σπορά που συγκομίζονται και ελέγχονται στην Κοινότητα·

ότι θα πρέπει επομένως να παρασχεθεί στην Ουρουγουάη ισοδυναμία για ορισμένα είδη,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το παράρτημα της απόφασης 85/355/ΕΟΚ τροποποιείται ως εξής:

1. Στο μέρος Ι (1), σημείο 1.1., μετά την ένδειξη «TR = Τουρκία» παρεμβάλλεται η ένδειξη «U = Ουρουγουάη».

2. Στον πίνακα του μέρους Ι (2), μετά το κείμενο σχετικά με την «Τουρκία» παρεμβάλλονται τα ακόλουθα:

1.2.3.4 // // // // // «1 // 2

// 3

// 4 // // // // // U // Ministerio de Ganaderia, Agricultura y Pesca, Direccion Granos (DIGRA), Unidad Ejecutora de Semillas, Montevideo // - 66/401 Festuca arundinacea Lolium multiflorum Phalaris aquatica Lotus corniculatus Trifolium pratense Trifolium repens // // // // - 66/402 Sorghum bicolor // (b) // // // Zea mays // // // // - 69/208 Helianthus annuus» // // // // //

Άρθρο 2

Το παράρτημα της απόφασης 85/356/ΕΟΚ τροποποιείται ως εξής:

1. Στο μέρος Ι (1), σημείο 1.1., μετά την ένδειξη «TR = Τουρκία» παρεμβάλλεται η ένδειξη «U = Ουρουγουάη».

2. Στον πίνακα του μέρους Ι (2), μετά το κείμενο σχετικά με την «Τουρκία» παρεμβάλλονται τα ακόλουθα:

1.2.3.4.5.6 // // // // // // // «1 // 2

// 3

// 4

// 5 // 6 // // // // // // // U // Ministerio de Ganaderia, Agricultura y Pesca, Direccion Granos (DIGRA), Unidad Ejecutora de Semillas, Montevideo // - 66/401 Festuca arundinacea Lolium multiflorum Phalaris aquatica Lotus corniculatus Trifolium pratense Trifolium repens // - Basic seed / Semences de base - Certified seed, 1st generation/Semences certifiees, premiere generation // B CZ/1 // // // // - 66/402 // - Basic seed / Semences de base // B // // // // Sorghum bicolor Zea mays // - Certified seed, 1st generation/Semences certifiees, premiere generation // CZ/1 // (d) // // // - 69/208 // - Basic seed / Semences de base // B // // // // Helianthus annuus // - Certified seed, 1st generation/Semences certifiees, premiere generation» // CZ/1 // // // // // // //

Άρθρο 3

Η παρούσα απόφαση απευθύνεται στα κράτη μέλη.

Βρυξέλλες, 29 Μαΐου 1989.

Για το Συμβούλιο

Ο Πρόεδρος

C. ROMERO HERRERA

(1) ΕΕ αριθ. 125 της 11. 7. 1966, σ. 2298/66.

(2) ΕΕ αριθ. L 38 της 10. 2. 1989, σ. 36.

(3) ΕΕ αριθ. 125 της 11. 7. 1966, σ. 2309/66.

(4) ΕΕ αριθ. L 5 της 7. 1. 1989, σ. 31.

(5) ΕΕ αριθ. L 169 της 10. 7. 1969, σ. 3.

(6) ΕΕ αριθ. L 187 της 16. 7. 1988, σ. 31.

(7) ΕΕ αριθ. L 195 της 26. 7. 1985, σ. 1.

(8) ΕΕ αριθ. L 151 της 3. 6. 1989, σ. 36.

(9) ΕΕ αριθ. L 195 της 26. 7. 1985, σ. 20.